Betchfessî oe

Li betchfessî OE, c' est on betchfessî scrijha ki rascove des mots ki s' prononçnut foirt diferinnmint totavå l' Walonreye, mins aprume avou li son eû (/øː/) so Lidje ey ene pårteye del Basse Årdene, avou l' son "wè" (/wɛ/) après Nameur et Tchålerwè, avou l' son è (/ɛ/) so tot l' corin del Walonreye (Cînè, Bastogne, Dinant), et co brâmint des ôtes pitits prononçaedjes pus stroet oyous.

 Sacwants piceures 
Li betchfessî "oe" est enimådjî dins l' fråze djeu d' mot 
Dji n' a djamåy yeu si froed mes doets k' ouy. 
ki fwait ôre li mot francès "Wikt:couille" s' elle est prononceye a môde di Lidje.

Li betchfessî oi si s' mete måy al tiesse d' on mot, mins s' pout ritrover å coron do mot (cawete -oe, sacwants codjowas come "dji voe")

 Sourdants do betchfessî OE 
Li scrijha OE a stî eployî dispu 1200, mins nén po reprezinter li betchfessî OE :
 po rprezinter li betchfessî ô
 choeze (1250) (tchôze)
(pa côps avou deus ponts):
 Boëlhe (Boye)
 Hoëgne (Hoûgne)
 po rprezinter li son wè (sistinme Léopold Godenne)
 memoère (1890-1910)

 Istwere do betchfessî "oe" 
Les mots avou l' betchfessî "oe" prindnut leu prononçaedje diviè l' 14inme sieke.
 Engroe : Engroit (1242), Engret (1331), Ennegreu'' (1515).

 Istwere do relijhaedje di OE 
Les mots scrîts e rfondou avou OE avént stî rfondous avou wè (1994) pu avou eu (1996).

C' est J.P. Hiernaux k' atåvla l' betchfessî OE e 1997.



 Sicole do Noû-Lovén sol betchfessî oe
 Sicole po ls efants sol betchfessî oe
 Esplikêyes sol betchfessî oe
 sol Wiccionaire
 Mots avou l' betchfessî oe dedja raspepyîs
 Mots avou on halcrosse betchfessî oe

OE
Categoreye:Sons et letes do walon